અંગત સ્વજનો સાથે આખો પરિવાર હૉલમાંથી બંગલે પહોંચ્યો ત્યારે ત્રણ વાગી ચૂક્યા હતા. બંગલામાં હજુ દસેક દિવસ લોકોની આવ-જા ચાલુ જ રહેશે, એવી ગણતરીથી માત્ર એક જ સોફાને ડ્રોઇંગરૂમમાં રાખ્યો હતો, બાકી કાર્પેટ બિછાવી રાખી હતી. એક માત્ર હરિવલ્લભદાસ સોફામાં બેઠા હતા. બાકીના તમામ લોકો એમની સામે કાર્પેટ ઉપર ગોઠવાઈ ગયા હતા. મંજુલાની વિદાયનો વિષાદ હજુ અહીંના વાતાવરણમાં પથરાયેલો હતો. બધા ચૂપચાપ બેઠા હતા.